cyanic-selkie/wikianc huggingface dataset:
Induktiivpool
Induktiivpoolide varjestus
Varje mõjul väheneb pooli induktiivsus ja hüvetegur ning suureneb omamahtuvus. Pooli andmete muutumine on seda suurem, mida lähemal on varje pooli mähise keerdudele.
Lörts
pisi|Lörtsisadu linnas Lörts (ka lobjakas) on sademete liik, mis koosneb nii lumest kui ka vihmast. Lörtsi sajab tavaliselt hilissügisel ja varakevadel, ka talvel sulailma ajal. Lörts tekib, kui õhutemperatuur troposfääri alaosas ületab 0 °C.
Lörts tähendab veel laket või lurri, aga ka midagi õhukest ja viletsat.
Eesti murretes on lörtsi vasted ka lobi, lodu, lonts, lopak, lort, lorts, lots, lott, lärts, lätsak, lött, pärts jne.
Ohud
Lörts ei käitu Newtoni vedelikuna ning esineb enamjaolt kui tahke mass. Kui lörtsi sisemised nihkejõud tõusevad üle kindla taseme, võib mass väga ootamatult muutuda vedelaks, mistõttu lörtsi käitumist väga raske ennustada.
Poliitika
Enamasti peetakse poliitikast rääkides silmas riike või riikidevahelisi suhteid mõjutavate otsuste tegemist, milles osalevad poliitikud ja parteid. Poliitika tähendab siiski ka muude sotsiaalsete gruppide, sealhulgas ettevõtete ja organisatsioonide vahelisi ja siseseid võimusuhteid puudutavaid otsuseid. Kuigi algselt on poliitikat seostatud ainult avaliku sfääriga, on seda mõistet üle kantud ka erasfäärile.
Poliitiliste otsuste tegemises osalevad erinevate huvidega sotsiaalsed subjektid (huvigrupid, parteid, organisatsioonid ja üksikisikud), kasutades argumenteerimist ja aktsioone. Poliitilise tegevusel tulemusel saavad isikud, parteid, organisatsioonid jne võimule riigis ja omandavad mõjuvõimu ühiskonnas.
Vajadus poliitika järele tuleneb sellest, et sotsiaalsetes gruppides (sealhulgas ühiskonnas) on erinevate huvide ja arvamustega sotsiaalseid subjekte ehk teiste sõnadega on olemas sotsiaalne konflikt. Poliitiliste otsuste tegemisel tuleb saavutada kokkulepe, mis eeldab kompromissi erinevate huvide ja arvamuste vahel.
Traagika
Traagika (kreeka keeles tragike technē 'tragöödiakunst') on vapustav, kannatuslik, kurb; esteetika, kirjandusteaduse, filosoofia uurimisobjekt; tähistab mingi suure ja üleva väärtuse, eriti inimelu vältimatut hukkumist, lootusetut võitlust kõikvõimsa vastasega, mis põhjustavad kannatusi ja hingelisi vapustusi. Kirjanduses kutsub tegelase kangelasmeelne võitlus ja saatusele allajäämine retsipiendis esile valu, kaastunde, ühtlasi imetluse jt üllad tunded.
Eristatakse: saatuslikku e objektiivset traagikat – kannatamise põhjus ei peitu tegelases endas, vaid tuleneb väljastpoolt (nt Sophoklese "Kuningas Oidipus"), ja subjektiivset traagikat – kannatamise põhjus peitub tegelases endas (Shakespeare'i "Kuningas Lear").
Tegelane peab olema väljapaistev, hingelt suur isiksus, ebatavaline, ometi küllalt lähedane keskmisele inimesele, et olla mõistetav ning äratada vaatajas kaastunnet ja hirmu.
Lee Evans
Lee Evans on mitme tuntud inimese nimi:
Järskrannik
Järskrannik on järsult sügavneva merepõhjaga rannik.
Järskrannikut eristatakse laugrannikust. Kogu Eesti rannik on laugrannik.
Ernest Gellner
pisi|Ernest Gellner Ernest André Gellner (9. detsember 1925 Pariis – 5. november 1995 Praha) oli juudi filosoof, sotsioloog ja sotsiaalantropoloog. Ta oli üks tähtsamaid kaasaegse ühiskonna teoreetikuid, kelle mõju ulatus paljudesse teadusvaldkondadesse. Ta oli kriitilise ratsionalismi esindaja. Tuntud on ta modernse identiteedi ja rahvuslusteooria rajajana.
Elukäik
Ta sündis saksakeelsete Tšehhimaalt pärit juudi emigrantide Rudolfi ja Anna lapsena. Vanemad kolisid peatselt Prahasse tagasi, kus Ernest lõpetas tšehhikeelse algkooli ja ingliskeelse põhikooli. 1939 kolis pere natside eest Inglismaale, Londonist pisut põhjas asuvasse St. Albansisse, kus ta sai keskhariduse.
Praha oli Gellneri jaoks unistuste linn, kuid raudse eesriide tõttu ei saanud ta seal elada. Alles 1993 sai ta Prahasse tagasi kolida. Seal elas ta oma surmani.
Ta oli 1962–1984 London School of Economics and Political Science'i filosoofiaprofessor ja 1984–1993 Cambridge'i Ülikooli sotsiaalantropoloogia professor. Ta oli 1993. aastast George Sorosi rahastatud Kesk-Euroopa Ülikooli õppejõud ja selle natsionalismi uurimiskeskuse direktor. Ta valiti 1974 Briti Akadeemia liikmeks.
Ta oli Anthony D. Smithi õpetaja.
Gellner suri südamerabanduse tagajärjel.
Kiefer Sutherland
Kiefer William Frederick Dempsey George Rufus Sutherland (sündinud 21. detsembril 1966 Londonis Suurbritannias) on Emmy ja Kuldgloobuse auhinnaga pärjatud Kanada filminäitleja, -produtsent ja -lavastaja.
Ta on tuntud eeskätt Jack Baueri kehastajana telesarjas "24" ning filmidest "The Lost Boys", "Phone Booth" ja "Stand by Me".
Ta vanemad on näitlejad Donald Sutherland ja Shirley Douglas.
Ward Cunningham
pisi|Intervjuu Ward Cunninghamiga 2011. aastal Howard G. "Ward" Cunningham (sündinud 26. mail 1949) on USA programmeerija, keda peetakse wiki rajajaks.
Raudsilla tänav
pisi|Raudteesild, mille järgi on tänav nime saanud pisi|Juhkentali koolimaja aadressil Raudsilla 1 (2012) Raudsilla tänav on tänav Narvas Joaoru linnaosas. Tänav algab Igor Grafovi tänava jätkuna, ristub Kiriku ja Juhkentali tänavaga ning jätkub Kalda tänavaga. Tänava pikkus on 445 meetrit.
1912. aasta linnaplaanil on tänava nimi Shuwalowi uulits (Šuvalovi tänav, vene keeles улица Шувалова). 1929. aasta linnaplaanil on selle tänava nimi Raudsilla tänav. Tänav jätkus '''2. Kalda tänavaga'''. Aastatel 1978–1994 kandis tänav Nõukogude Liidu kangelase Konstantin Orgini nime (vene keeles улица имени К. Оргина). 25. oktoobril 1994 taastati Narva Linnavalitsuse korraldusega nr 977-k tänava varasem nimi.
Tänav on nime saanud üle Narva jõe ehitatud raudteesilla järgi.
2016. aastani oli aadressil Raudsilla tänav 1 Narva Juhkentali Kooli hoone.
Gorni Bogrov
Gorni Bogrov (bulgaaria Горни Богров) on küla Bulgaaria pealinna Sofia lähedal Sofia-gradi Kremikovtsi rajoonis.
Elanikke oli 2005. aastal 1200, 2010. aastal 1240.
Gorni Bogrovis on sündinud kergejõustiklane Jordanka Donkova.
2007. aasta Taani parlamendivalimised
2007. aasta Taani parlamendivalimised toimusid 13. novembril.
Valimistulemused
Artikkel vajab täiendamist vastavalt sündmuse arengule
Sudak
Sudak on linn Ukrainas Krimmi lõunarannikul. Pärast Krimmi õigusvastast annekteerimist märtsis 2014 on linn de facto koos Krimmi Vabariigiga Venemaa valduses.
Sudak on kuurortlinn ja veinitööstuse keskus. Valitseb vahemereline kliima – juuli keskmine temperatuur on 23 °C, veebruaris 2 °C, sademeid 310 mm aastas.
Ajalugu
4. sajandil eKr oli linna alal tauride asula. Sudaki asutamisajaks peetakse aastat 212.
3.–13. sajandil oli siin Bütsantsiga seotud kreeklaste kaubanduslinn (Σουγδαία; slaavlased tundsid teda nime Surož all).
1204. aastast Veneetsia koloonia. 13. sajandi purustasid linna mongoli-tatari väed, kuid seejärel linn taastati. 1365. aastast Genova võimu all.
1475. aastal vallutati Osmanite riigi vägede poolt, 16.–18. sajandil kuulus Krimmi khaaniriiki.
1771. aastal vallutati Venemaa keisririigi vägede poolt ja 1783 liideti keisririigi koosseisu ning linn tühjenes elanikest (kristlased saadeti välja 1778, hiljem lahkusid krimmitatarlased).
19. sajandi alguses sai linnast esimene veinitootmise keskus Venemaal. Samal sajandil kujunes kuurortasulaks.
Linnaks sai taas 1982. aastal.
Elanike arvu muutus:
WikiWikiWeb
WikiWikiWeb või lihtsamalt WikiWiki või ka Wiki on esimene viki. See asub Portland Pattern Repository serveris ning sisaldab erinevaid teemasid ning arutelusid tarkvara projekteerimise kohta.
Terminit "wiki" on hakatud kasutama ka teiste sarnaste veebisaitide kohta, tuntum neist on Wikipedia.
Argo Golberg
Argo Golberg (sündinud 16. detsembril 1982 Vastse-Kuustes) on endine eesti sprinter.
Argo Golbergile kuulus 100 meetri jooksu Eesti rekord 10,28, mille ta püstitas oma hõbemedalijooksus kuni 23-aastaste Euroopa meistrivõistlustel Bydgoszczis 19. juulil 2003. Selle rekordi lõi üle Marek Niit 2011. aasta märtsis. Tema nimel oli ka Eesti siserekord 60 m jooksus ajaga 6,71. Selle ületas Karl Erik Nazarov veebruaris 2020.
Argo Golbergi on treeninud Erki Nool.
St. Jakob-Park
thumb|St. Jakob-Park on Šveitsi suurim jalgpallistaadion St. Jakob-Park (hüüdnimi "Joggeli") on Šveitsis Baselis asuv jalgpallistaadion, mis on kuni 42 500 istekohaga riigi suurim.
Tegemist on FC Baseli kodustaadioniga.
Jalgpalli 2008. aasta Euroopa meistrivõistlustel peetakse seal kolm alagrupikohtumist (sh avamäng), kaks veerandfinaali ja üks poolfinaal.
Dmitri Markov
Dmitri Markov (sündinud 14. märtsil 1975 Viciebskis Valgevene NSV-s) on endine Valgevene-Austraalia kergejõustiklane (teivashüppaja).
Valgevenet esindades võitis ta 1996. aastal Euroopa sisemeistrivõistlused ning Atlanta olümpiamängudel oli kuues.
Emigreerus Austraaliasse ja sai ka kodakondsuse. Uue kodumaa esindajana võisteldes pälvis ta 1999. aastal Sevilla maailmameistrivõistlustel hõbemedali ning 2001. aastal Edmontonis tuli maailmameistriks. Olümpiamängudel 2000. aastal Sydneys sai viienda koha.
Loobus tippspordist 2007. aastal kroonilise jalavigastuse tõttu.
Silvia Night
Silvia Night (islandi Silvía Nótt) on fiktiivne tegelaskuju, mida kehastab islandi laulja ja näitlejatar Ágústa Eva Erlendsdóttir.
Silvia Night esindas Islandit 2006. aasta Eurovisiooni lauluvõistlusel Ateenas lauluga "Congratulations", pälvides poolfinaalis 13. koha.
Silvia Night juhib ka tõsielušõud "The Silvia Night Show".
2014. aasta pretendentide turniir
pisi|250px|Eksmaailmameister [[Viswanathan Anand, võitnud 2014. aasta pretendentide turniiri sai õiguse kohtuda valitseva maailmameistri Magnus Carlseniga]]
2014. aasta male MM-võistluste tiitlipretendentide turniir (inglise keeles World Chess Championship Candidates Tournament 2014) oli 2014. aastal Hantõ-Mansiiskis peetud male MM-võistluste pretendentide turniir.
Turniiri võitis Indiat esindav 44-aastane eksmaailmameister Viswanathan Anand, kes sai õiguse kohtuda MM-tiitlimatšis valitseva maailmameistri Magnus Carlseniga.
2014. aasta pretendentide turniir peeti märtsis 2014 Hantõ-Mansiiskis. Osavõtjaid oli kaheksa. Mängiti kaks ringi ringsüsteemis (kokku 14 vooru), ajakontrolliga 120 minutit 40 käigule, seejärel 60 minutit järgmisele 20 käigule, mille järel 15 minutit mängu lõpuni ühes 30 sekundi lisandumisega iga käigu kohta.
Reglement määratles, et kui osavõtjad kogusid võrdse arvu punkte, siis sai määravaks omavaheliste kohtumiste seis, kui see osutus viigliseks, siis sai määravaks suurem võitude arv, kui ka see oli võrdne, siis sai määravaks parem Bergeri koefitsient. Kui ka see oli võrdne, siis otsustas lisapartiide tulemus.
Osavõtjate kvalifitseerumine
¹) Reitingud on antud 2014. aasta märtsi seisuga
Turniiri lõpptulemus
¹) Kramnik oli edukam omavahelistes kohtumistes
Alphonse Alley
Alphonse (Amadou) Alley (9. aprillil 1930 Bassila (Dahomee, praegu Benin) – 28. märts 1987) oli aastatel 1967–1968 Dahomee riigipea.
Giuseppe Gibilisco
thumb|right|Giuseppe Gibilisco Giuseppe Gibilisco (sündinud 5. jaanuaril 1979 Siracusas Sitsiilial) on Itaalia kergejõustiklane (teivashüppaja), maailmameister (2003).
Ta võitis 2003. aastal Pariisi maailmameistrivõistlused. 2004. aasta Ateena olümpiamängudel oli ta kolmas.
2007. aastal määras Itaalia kergejõustikuliit talle sidemete eest Carlos Santuccionega kaheaastase võistluskeelu, hoolimata sellest, et ta ei ole kunagi dopingutarvitamisega vahele jäänud.
Haige
pisi|[[Charles Edward Chambersi maal "The Silent Stars Go By" (1930)]] Haige on ehitusliku terviklikkuse häire või talitlushäire all kannatav (mingit haigust põdev) inimene.
Mari Roosvalt
Mari Roosvalt (sündinud 30. juunil 1945 Tallinnas) on eesti maalikunstnik.
Elukäik
Aastatel 1963–1964 oli ta Tallinna 7. Keskkooli kunstiõpetaja, 1969–1975 Tallinna 46. Keskkooli kunstiõpetaja ning aastatel 1975–1996 Tallinna Kunstikooli õpetaja. 1985.–1992. aastal töötas Roosvalt Tallinna Pedagoogilises Instituudis vanemõpetajana ning alates 1992. aastast Tallinna Kunstiülikooli dotsendina ning üldmaali õppetooli ja kunstiüldainete keskuse juhatajana. Alates 1998. aastast on Roosvalt ka Eesti Kunstiakadeemia erakorraline professor.
Pärast sajandivahetust aastatel 2001–2006 oli Roosvalt Eesti Kunstiakadeemia Avatud Akadeemia juhataja ja 2006.–2015. aastal Avatud Akadeemia eelõppe koordinaator ja Vabade Kunstide õppekava juht.
Alates 1979. aastast on Mari Roosvalt Eesti Kunstnike Liidu liige, 1997. aastast Eesti Maalikunstnike Liidu eestseisuse liige, 2002. aastast Eesti Akvarellistide ühenduse liige, aastatel 2006–2015 Eesti Maalikunstnike Liidu esimees. Aastal 2012 European Confederation of Watercolour Societies (ECWS) liige ja 2006–2019 Eesti Kunstnike Liidu volikogu liige ning aastal 2015 Eesti Kunstnike Liidu auliige.
Ühtlasi on Mari Roosvalt 2002. aastal loodud Evald Okase Muuseumi juhatuse liige.
Looming
Kaasaegsest kunstist inspireerituna liidab Roosvalt kokku enesekeskselt nautleva ja kunstimaailmas jätkuvalt kõrges hinnas oleva arutleva lähenemise. Samas taotleb ta maalilist ühtsust oma töödes, süstides neisse mustreid ja motiive. Nii lisandub ta loomingusse iga kord uusi kihistusi, öeldud ja ütlemata sõnu.
Kirg reisida on teda saatnud tänini. Reisidelt on tulnud kaasa nii kogemused näitustelt kui arvukad fotokorjed, mis kajastuvad Roosvalti loomingus. Viimaste aastate reisidelt Itaalias, Veneetsias ja Rooma lähistel, aga ka näiteks Lähis-Idas, on tsivilisatsiooni ajaloo paljukihiline raskus jõudnud Roosvalti akvarellidele läbipõimuvate hõljuvate kujunditena. Teosed hõlmavad endis akvarelli õrnust ja läbipaistvust ning ajaloo süngust ja kihistust. Samuti on ilmunud tema akvarellidele kodumaised motiivid nagu näiteks kodulähedased vaated põhjamaisest Maarjamäe võsastunud nõlvast või monumendist hukkunud laevale osutava inglikujuga (Russalka mälestusmärk).
Tema valitud maalilaad, abstraktne maal esindab individuaalset, romantilist ja autentset, siis üle aastakümne tema maalidele asunud fotofragmendid esindavad, aga objektiivset, dokumenteerivat Mõlemad eelnevalt mainitud kujundid rikastavad tema nimetatud romantilis-modernistlikku maalilaadi.
Isikunäitused
Tehtud valik.
Ühisnäitused
Tehtud valik.
Isiklikku
Mari Roosvalt on graafiku ja maalikunstniku Evald Okase tütar. Tema vend on arhitekt, installatsioonikunstnik ja graafik Jüri Okas ning õde klaasikunstnik Kai Koppel. Abielus maalikunstnik Uno Roosvaltiga.
Sani Abacha
Sani Abacha (20. september 1943 Kano, Nigeeria – 8. juuni 1998 Abuja, Nigeeria) oli hausa päritolu Nigeeria sõjaväelane ja poliitik, Nigeeria Ajutise Valitseva Nõukogu esimees 1993–1998.
Ta sai Suurbritannias ja Nigeerias sõjaväelise hariduse.
Ta teenis Nigeeria sõjaväes 1963. aastast ja tegi edukat sõjaväelist karjääri (1975 kolonel; 1980 brigaadikindral) ja osales sõjaväelises riigipöördes detsembris 1983, millega Ibrahim Babangida kukutas valitud presidendi Alhaji Shehu Shagari.
Aastal 1985 sooritas Babangida teise riigipöörde ja kinnitas ennast võimule Rahva Juhina. Abachast sai siis armee staabiülem (1985) ning 1989 relvajõudude staabiülem. Ta sai 1993 ka kaitseministri koha ja oli teine mees, keda Babangida usaldas.
1993. aasta valimistel võitis ootamatult Sotsiaaldemokraatide kandidaat Moshood Abiola, kuid sõjaväeline valitsus tühistas peagi valimistulemused.
Abacha kasutas ära avalikkuse rahulolematust ja võttis novembris 1993 ise võimu (1993. aasta Nigeeria sõjaväeline riigipööre). Kuigi ta lubas taastada tsiviilvalitsuse 1995. aastal, lammutas ta suurema osa demokraatlikke institutsioone ja omastas 4 miljardit dollarit riigi naftatuludest. Juunis 1994 kuulutas Abiola end riigi täiesti õigusjärgseks presidendiks ja edasistest tema poolt lubatud muutustest ei teostunud ükski.
10. novembril 1995 hukati kirjanik ja keskkonnaekspert Ken Saro-Wiwa ja veel kaheksa aktivisti naftarikkast Ogonilandist süüdistatuna riigireetmises. Pärast seda intsidenti heideti Nigeeria kohe Briti Rahvaste Ühendusest välja.
Märtsis 1997 süüdistas Abacha riigireetmises ka ise eksiili läinud Wole Soyinkat, Nobeli auhinna laureaati ja Nigeeria tuntuimat kirjanikku.
Kuigi Abacha oktoobris 1995 lubas pärast 1998. aasta valimisi tagasi astuda, vihjas ta 1997. aasta alguses, et ta võib-olla siiski soovib jätkata riigijuhi ametis ja võib-olla koguni valimistel osaleda.
Kui tema toetajad olid teinud puhastustöö vastaskandidaatide hulgas, pani ta ennast valimisnimekirja kõigi viie poliitilise partei eest (aprillis 1998). Nende valimisteni ta ei elanud. Valimised pidid toimuma 1. augustil, kuid ta suri 8. juunil loomulikku surma.
Internetis on levinud rämpspost, milles Sani Abacha lähisugulastena esinevad inimesed püüavad lihtsameelsetelt, aga ahnetelt inimestelt raha välja petta.
Cathy Freeman
Cathy Freemani karjäär algas 1990 Rahvaste Ühenduse mängudel, kui ta 16-aastaselt aitas Austraalia naiskonnal võita 4×100 m teatejooksu. Samal aastal valiti ta Austraalia aasta nooreks ja õige pea järgnes aasta aborigeeni auhind. Järgmise edusammuna võitis Freeman 1994 Rahvaste Ühenduse Mängudel 200 m ja 400 m jooksu ning tekitas kõneainet, kui lehvitas auringi tehes nii Austraalia kui ka aborigeenide lippu.
1995. aasta maailmameistrivõistlustel kõrvetas kogenematu piiga end kiire algusega ja jäi neljandaks. 1996. aasta suveolümpiamängudel sai Freeman Atlantas hõbemedali. Temast kiirem oli prantslane Marie-José Pérec.
2000. aasta olümpiamängudel Sydneys oli Cathy Freemanil suur vastutus, sest kogu rahvas ootas temalt olümpiavõitu 400 m jooksus. Enne võistlust oli tal austav ja väärikas ülesanne süüdata olümpiatuli. Hoolimata tohutust survest suutis Cathy keskenduda oma jooksule ja tuli olümpiavõitjaks.
15. juulil 2003 teatas Freeman, et lõpetab jooksjakarjääri.
Stade de Suisse Wankdorf
thumb|Stade de Suisse on Šveitsi suuremaid jalgpallistaadione Stade de Suisse Wankdorf on Šveitsi pealinnas Bernis asuv jalgpallistaadion, mis on St. Jakob-Parki järel riigi suuruselt teine. Kaasaegne staadion valmis 2005. aastal, asendades 2001. aastal lammutatud Wankdorfstadioni (ehitatud 1925).
Tegemist on jalgpalliklubi BSC Young Boys kodustaadioniga.
Cathy Freeman
27px Olümpiamängudel
hõbemedal 400 m jooksus 48,63 olümpiavõitja 400 m jooksus 49,11
Maailmameistrivõistlustel
maailmameister 400 m jooksus 49,77 maailmameister 400 m jooksus 49,67
Stade de Suisse Wankdorf
Vanal Wankdorfstadionil toimus 1954. aasta jalgpalli maailmameistrivõistluste finaal.
Cathy Freeman
Rahvaste Ühenduse mängudel
kuldmedal 4×100 m teatejooksus 43,87 kuldmedal 200 m jooksus 22,25 kuldmedal 400 m jooksus 50,38 hõbemedal 4×100 m teatejooksus 43,43 kuldmedal 4×400 m teatejooksus 3.25,63
Isiklikku
Cathy Freeman on 164 cm pikk ja kaalus sportlasena 53 kg.
Mathieu Kérékou
Mathieu Kérékou [mati'öö kerek'uu] (2. september 1933 Kouarfa (Põhja-Dahomee, praegu Benin) – 14. oktoober 2015 Cotonou) oli Benini president aastatel 1972–1991 ja 1996–2006.
Ta teenis Prantsuse armees, kuni Benin sai 1960. aastal iseseisvaks.
Kérékou oli seotud sõjaväelise riigipöördega, mis 1967 kukutas president Hubert Maga, ja juhtis siis mõnda aega poliitiliselt rahutut riiki. 1972. aastal juhatas teist riigipööret, mille järel ta sai presidendiks ja kaitseministriks.
Mathieu Kérékou juhtimise all sai Beninist sotsialistlik riik, mis juhindus marksismist-leninismist. 28. septembril 1980 võttis ta vastu islami ja muutis oma eesnime Ahmediks. 1989. aasta lõpus hülgas marksismi ja korraldas esimesed mitmeparteilised valimised.
Kérékou jäi siiski 1990. aastal moodustatud üleminekuvalitsuse presidendiks. Mitmeparteilised valimised viidi läbi juba uue konstitutsiooni all 1991. aastal ja Kérékou kaotas Nicéphore Soglole.
Kérékou oli siis esimene Aafrika president, kes jäi demokraatlikel valimistel alla. Uus president Soglo, endine Maailmapanga majandusteadlane, viis riigis läbi vajalikud majandusreformid ja aitas riigi majanduse jalule. Kérékou oli sel ajal vaikne kõrvalseisja.
Mathieu Kérékou valis peaministriks oma kunagise rivaali Adrien Houngbédji, kellele oli kunagi määratud surmanuhtlus agiteerimise eest Kérékou revolutsiooni vastu. Ka Houngbédji osales presidendivalimistel, kuid jäi kolmandaks.
Märtsis 2006 toimunud presidendivalimistel ei saanud Kérékou kõrge vanuse tõttu ise osaleda, sest riigi põhiseadus keelab üle 70-aastaste kandidaadiks esitamise. Valimised võitis teises voorus 19. märtsil 2006 pankur Yayi Boni, kellele Kérékou ameti 6. aprillil üle andis.
Dick Fosbury
Richard Douglas Fosbury (6. märts 1947 Portland, Oregon – 12. märts 2023 Salt Lake City, Utah) oli USA kergejõustiklane (kõrgushüppaja), elukutselt insener.
Fosbury leiutas floppstiili, milles hüppaja läheneb latile seljaga. Flopp võimaldab ületada latti nii, et keha raskuskese ei tõusegi lati kõrgusele. Sellepärast hüppavad kõik tänapäeva tippkõrgushüppajad floppi. Viimane, kes võitis olümpiamängudel kõrgushüppe rullstiili kasutades, oli Jüri Tarmak 1972. aastal.
Fosbury hakkas oma stiili kallal töötama 16-aastaselt, sest ta pidas muid tollaseid hüppestiile liiga keeruliseks. 1968. aastal võitis ta oma uut stiili kasutades USA üliõpilasmeistrivõistlused, olümpiamängude katsevõistlused ja 1968. aasta suveolümpiamängud Méxicos olümpiarekordiga 2.24.
Obinitsa Põhikool
Obinitsa Põhikool oli põhikool Võru maakonnas Meremäe vallas Obinitsa külas.
2004. aastal ühendati Obinitsa Põhikool Meremäe Põhikooliga ja nende baasil moodustati Meremäe-Obinitsa Põhikool. Õppetöö toimus kahes koolimajas: Obinitsa ja Meremäe koolimajas. 2008 suleti Obinitsa koolimaja. 2010 liideti Meremäe-Obinitsa Põhikool ja Meremäe Lasteaed "Tsirgupesäkene" kool-lasteaiaks nimega Meremäe Kool.
Koolil oli oma muuseum.
Kool on kandnud ka nime Obinitsa 8-klassiline kool.
Karikatuur
Karikatuur (itaalia caricatura 'naeruväärne, moonutatud kujutis'; caricare 'liialdama') ehk pilapilt on moonutatud kujutis tegelasest, sündmusest või nähtusest. Karikatuur kannab tihti koomilist, naeruvääristavat, pilkavat või parodeerivat tähendust. Karikatuur võib juhtida tähelepanu inimlikele nõrkustele või sotsiaalse ja poliitilise elu varjukülgedele.
Kujutava kunsti eeskujul on mõiste kandunud ka kirjandusse. Karikeerimine on žanripärane eriti komöödias. Karikaturiste on nimetatud ka piltsatiirikuteks.
Ajaloost
Karikatuuri ajalugu ulatub juba aega enne trükipressi leiutamist. Teadaolevalt elas juba Aristotelese ja Aristophanese ajal Kreekas kunstnik Pauson, kes pidi kannatama oma karikatuuride pärast. Kujurid Вupalus ja Athenis joonistasid karikatuuri paljasjalgsete poeedist Hipponaxist, millele Hipponax vastas mõjuva satiirilise luuletusega, mille mõjul karikaturistid end üles poosid. Antiikajast on teada joonistus, kus Aeneas kannab Anchisest ning juhib Ascaniust Troojast välja. Sellel ajal oli tavaline, et karikatuurides kujutati inimesi loomadena. Hilisemal papüürusel on leitud veelgi loomi inimeste tegevuses – lõvi ja gasell mängivad malet. Selle all on mõeldud vaaraod Ramses III ja ta naist.
Loomadena kujutati inimesi ka keskajal. Ühel karikatuuril peab rebane hanedele ja partidele jutlust; rebase all oli mõeldud munka, hanede ja partide all kergeusklikke. Veelgi hiljem, 1540. aastal (renessansiajal), loomastab Tizian Laokooni-rühma ahvide !!rühmaks. Tähtsamateks karikatuuriobjektideks keskajal olid vaimulikud, juudid, kurat ja mood. Keskaja karikatuurid olid grotesksed. Oma karikatuurse loomingu raiusid kujurid kivvi ning sellise loomingu moodustavad koletised – pooleldi loomad, pooleldi inimesed, kelle kehaosi on kas venitatud või komplekteeritud mitmelt loomaliigilt. Selliseid monstrumeid leidus nii kirikuis, kabareedes, eraisikute majades kui ka käsikirjade äärtel.
Renessansiaja tähtsamad karikaturistid olid muu kõrval Leonardo da Vinci (joonistas peamiselt näokarikatuure ehk šarže), Michelangelo, Holbein, Raffael, P. Brueghel.
Reformatsiooniajal andis Martin Luther oma Rooma-vastaste rünnakutega tõuke karikatuuri kasutamiseks. Pilati nii Lutherit ennast kui ka tema vastaseid: paavste, piiskoppe jt. Ühel karikatuuril oli Lutherit näiteks kujutatud torupillina, keda vanakurat puhub.
Inglismaal tegutses George I ja George II ajal karikaturist ja illustreerija William Hogarth (1697–1764), kes kritiseeris sotsiaalseid pahesid üldisemalt ja kuna tema eesmärk oli pigem moraalne ja pedagoogiline, siis tema looming on ka püsivama väärtusega. George III ajal tegutses karikaturist George Townshend (1724–1807), keda nimetatakse Kanada esimeseks karikaturistiks. Tema karikatuure avaldati pildiajakirjades nagu Political Register, Oxford Magazine jm. Sajandi viimasel veerandil karikatuur Inglismaal hoogustus ja teravnes, kuid 19. sajandi alguse karikatuur suri ülespuhutusse ja absurdsusse. Selle tugevaim esindaja oli Thomas Rowlandson (1756–1827). 17. ja 18. sajandil ilmus Inglismaal ja Prantsusmaal rohkesti moekarikatuure, kus objektideks olid daamide seelikute krinoliinid ja nende soengud, mida valmistati redeli ja nurgamõõtjaga. Moele oli erilist mõju avaldanud Louis XIV ja Louis XV elustiil. Kuid Prantsusmaal ei olnud karikatuuride avaldamisel sellist vabadust, mis oli Inglismaal. 18. sajandi algul olid Prantsusmaal satiiritrükised üldse väga haruldased. Poliitiline karikatuur oli keelatud.
Inglismaal oli Victoria-aegadel ainsaks karikatuuriajakirjaks Punch. Riigi stabiilsuse tõttu oli karikatuuride ainet vähe ja ainult üksikuid ajakirju avaldasid neid, seal avaldatud karikatuuride stiil oli humoristlik, kuid ilma teravusteta. 1869. aastal hakkas ilmuma huumori- ja karikatuuriajakiri Vanity Fair, mis tõi uuesti esile isikliku karikatuuri. Sajandi viimasel kümnendil hakkas Herbert Vivian avaldama ajakirja The Whirlwind. 19. sajandil hakkas üle Euroopas ilmuma palju erinevaid karikatuuriajakirju. Itaalias algas modernne karikatuur ajakirja II Fischiatto (1848) ilmumisega, mis sisaldas jämedajoonelisi puulõigetega tehtud karikatuure. Sajandi kolmandal veerandil asutati Bolognas ajakiri Papagallo, mis käsitles üleeuroopalisi ja kosmopoliitilisi küsimusi. Ajakiri oli sedavõrd populaarne, et Papagallole tekkis hulk jäljendajaid. Saksamaal ilmusid karikatuuriajakirjad Kladderadatschi (1848), Fliegende Blätter (1845), Kladderadatsch, Jugend, Simplicissimus (1896). Nendest saksa ajakirjadest said algul Eesti väljaanded oma trükistesse karikatuure, kui puudusid veel Eesti karikaturistid.
Eesti esimese karikatuuriväljaandena ilmus 1883. aastal Ado Grenzsteini Oleviku Naljalisa, kus avaldati Tõnis Grenzsteini karikatuure.
Ristilöömine
pisi|"Kristus ristil". [[Francisco de Zurbaráni maal, 1627]] Ristilöömine on ajalooline hukkamisviis, mille puhul ohver seotakse või naelutatakse suure puust risti või T- kujulise põikpuuga posti külge ning jäetakse sinna rippuma, kuni ta sureb. See oli tavaline hukkamisviis 6. sajandist eKr kuni 4. sajandini pKr, eriti Pärsias, Egiptuses, Kartaagos ja Roomas. Risti külge sidumist on nimetatud ka ristipoomiseks.
Ristilöömine omandas suure tähenduse kristluses, kuna seda meetodit kasutasid roomlased Jeesuse hukkamiseks. Rist on tähtsaim kristluse sümbol, mis on andnud sellele ka rahvapärase nimetuse ristiusk.
Vähemal määral on ristilöömist kasutatud ka kristlikes maades, näiteks kajastab seda iiri folkloor. Ristilöömise analoogiat on nähtud skandinaavia mütoloogia kirjelduses sellest, kuidas Odin ennast ilmapuu Yggdrasili otsa poos, et omandada teadmisi maagilistest ruunidest.
Kristlus
Kristlikel ikoonidel on ristilöödu naelutatud risti külge peopesadest läbi löödud naelte abil. Ajalooliselt ja tehniliselt ei saanud selline variant olla reaalne, kuna peopesadest läbi löödud naelad ei saa rippuvat keha üleval hoida, sest kämbla luude vaheline sidekude lihtsalt rebeneks ja ristilöödu kukuks alla.
Tegelikult toimus ristilöömine naelte abil, mis olid löödud randme tagant, küünarluu ja kodarluu vahelt.
Sellest hoolimata on kristlikus ikonograafias kujutatud ristilöödut nii, et naelad on löödud läbi peopesade. Paljud kristlikud pühakud, näiteks padre Pio, on Kristuse kannatusi ette kujutades saanud endale samasugused haavad (stigmad), nagu Kristus pärimuse kohaselt sai. Kätel olevad haavad asuvad sellisel puhul alati peopesades, vastavalt kristlikule ikonograafiale.
Dahomee
pisi|Dahomee naissõdalased 19. sajandi lõpul Dahomee oli Aafrika kuningriik (tänapäeva Benini aladel), mis eksisteeris aastatel umbes 1600 kuni 1894, kui Dahomee viimane kuningas Behanzin alistus prantslastele ning Dahomee liideti Prantsuse koloniaalimpeeriumiga. Dahomee kuningriigi rajasid fonid 17. sajandi alguses, kuningriik sai piirkonnas mõjuvõimsaks vallutades 18. sajandil mitmeid tähtsamaid Atlandi-äärseid linnu.
Suurema osa 18. ja 19. sajandist oli Dahomee Lääne-Aafrika piirkonnas mõjuvõimas riik, lõpuks kaotati isegi Oyo kuningriigi vasallriigi staatus. Dahomees oli hästiarenenud majandus, mis seisis peamiselt vallutuste ja orjatööjõu peal, eurooplastega käis tihe kaubavahetus, kuningriigis oli tugev keskvalitsus, maksusüsteem ja hästiorganiseeritud sõjavägi. Märkimisväärsed olid saavutused kunstivallas, ainult naistest koosnenud sõjaväeüksus ja välja arenenud vodunitraditsioonid.
Falsett
thumb|[[Freddie Mercury hääle diapasoon]] Falsett on häälekasutus tavalisest kõrgemas registris.
Dahomee
Dahomee/Benin
Sama nime võttis endale Benin iseseisvumisel 1960. aastal, kuid muutis selle 1975. aastal Nigeri alamjooksul asunud Benini kuningriigi järgi ümber.
Dahomee kunstis ja kultuuris
2022. aastal linastus film "The Woman King" (ee k "Naiskuninga armee"), kus kujutati Dahomee õukonda ja naissõdalasi.
Sourou Migan Apithy
Joseph Sourou Migan Marcellin Apithy (8. aprill 1913 Porto-Novo, Dahomee [nüüd Benin] – 3. detsember 1989 Pariis, Prantsusmaa) oli Dahomee peaminister 1957–1959 ja president 1964–1965.
Naftatootmise tipp
Naftatootmise tipp (ka naftatootmise tipnemine, naftatootmise kõrgpunkt, naftatipp (inglise peak oil) on hetk, mil toornafta tootmine maailmas saavutab suurima taseme (tipuplatoo), mille ületamise järel asuvad tootmismahud pöördumatusse langusfaasi.
Naftakasutuse 140 aastaga on inimkond ammendanud umbes poole planeedi tootmiskõlbulikest varudest. Arvatakse, et juba praegu tarbitakse päevas 6 korda rohkem naftat, kui suudetakse leida uusi tootmisvarusid. Kui globaalne tarbimine ei vähene enne naftatipu läbimist ja ei suudeta leida ka sobivaid asendusressursse, võib sellest lähtuda energiakriis, milles toornafta nõudlus ületab pakkumise ning toob kaasa kestva globaalse majandus- ja finantssurutise.
Vaatamata üha kasvavale nõudlusele ei ole varem pidevalt kasvanud tootmismahte suudetud pärast 2005. aastat enam tõsta. Tootmismaht on jäänud kõikuma umbes 74 mln barrelit päevas juurde. Samas on toornafta pakkumine maailmaturul alates 2006. aastast langenud keskmiselt 3% aastas. Kompenseerimaks puudujääki toornafta pakkumises, on kiirelt kasvama asunud ülikuluka ebakonventsionaalse nafta osakaal globaalses energiabilansis (kildanafta frakkimistehnoloogiatest, sünteetiline nafta pigiliivadest) ning nn "muude küttevedelike" tootmine teistest fossiilkütustest (maagaas, kivisüsi, põlevkivi) ja biomassist (biodiislikütus, metanool). Tulemusena liialt kasvanud ja ülivolatiilseks muutunud küttevedelike hind kahjustab globaalmajanduse toimimist, kuna majanduse kasvuvõimalused sõltuvad energiasisendite mahu kasvust ja hinnatasemest. Ajavahemikus august 1998 – august 2008 turuhind kümnekordistus (14,7 USD/barrel – 147 USD/barrel). Seejärel tekkinud globaalses majanduskriisis hind kukkus ligikaudu 80% (32 USD/barrel) ning stabiliseerus perioodiks 2011–2014 umbes 110 USD juures. Kuna energiasisendite nõudlus ja hind turgudel sõltub majandusaktiivsusest, lubab küttevedelike hinnalangus kestva naftadefitsiidi tingimustes prognoosida globaalse majandussurutise kulgu ja järgmisi kriisilaineid.
M. King Hubbert kasutas naftatipu teooriat esmakordselt 1956. aastal. Tal õnnestus prognoosida toonase maailma suurima naftatootja USA toornafta tootmise tipnemist ajavahemikus 1965–1970 (realiseerus aastaks 1970 ) ja maailma naftatootmise tippu 2006. aastaks. Hubberti logistilist mudelit (tuntud ka Hubberti teooriana) on hiljem edukalt kasutatud teiste riikide nafta jms maavarade tootmisdünaamika prognoosimisel. Hubberti mudel on üksikute naftamaardlate tootmisstatistikast ja -loogikast lähtuv laiem üldistus. Selle kohaselt moodustab jätkuva nõudluse korral iga piiratud loodusressursi ammutamise nivoo alati (normaaljaotuskõveraga sarnaneva) sümmeetrilise logistilise kõvera.
Säinas
Säinas (Leuciscus idus) on karpkalaliste seltsi kuuluv kala.
Kasvab 30–50 cm pikkuseks. Külgedelt on värvuselt hõbedane, selg mustjasrohekas, valge kõhualusega, osad uimed on punakat värvi.
Tavalise säina kõrval on tuntud ka kollaka värvusega kuldsäinas, mis on säinast aretatud.
Kudemisperiood on märtsist maini.
Molekulaarkineetiline teooria
Molekulaarkineetiline teooria uurib aine ehitust ja omadusi, lähtudes kujutlusest, et kõik kehad koosnevad aatomitest ja molekulidest.
Molekulaarkineetilise teooria aluseks on kolm põhiväidet:
Sticky & Sweet Tour
Sticky & Sweet Tour oli ameerika laulja Madonna kaheksas kontserditurnee, mis reklaamis albumit "Hard Candy".
Turnee toimumine kinnitati 2008. aasta veebruaris. Madonna pidi algselt ka Austraalias esinema, aga kontserdid jäid rahaliste probleemide tõttu ära. Pärast turnee lõppu 2008. aastal teatas Madonna, et teeb 2009. aastal ka teise – Euroopa etapi.
Teise etapi ajal toimus Marseilles Stade Vélodromel lavavaring, milles hukkusid kaks seda ehitanud töölist.
Kokku käis Madonnat vaatamas 3,5 miljonit fänni 32 riigist.
See on aegade suurima summa sisse toonud sooloartisti kontserditurnee. See teenis kokku 408 miljonit USA dollarit.
Rens Blom
thumb|Rens Blom Rens Blom (sündinud 1. märtsil 1977 Munstergeleenis Limburgi provintsis) on Hollandi kergejõustiklane (teivashüppaja).
Ta võitis 2005. aasta Helsingi maailmameistrivõistlustel üllatuskulla. Enne seda oli ta olnud nii Euroopa (2000) kui ka maailmasisemeistrivõistlustel (2003) kolmas. Ta on Hollandi rekordi omanik tulemusega 5.81.
Browni liikumine
pisi|Aineosakesed paneb liikuma põrkumine keskkonna [[molekulidega, mis on pidevas soojusliikumises]] Browni liikumine on nähtus, mis kujutab endast vedelikus või gaasis hõljuvate mikroskoopiliste osakeste (nn Browni osakeste) pidevat korrapäratut liikumist.
Browni liikumise avastas šoti botaanik Robert Brown 1827. aastal, kui ta vaatles mikroskoobiga õietolmu osakeste ebakorrapäraselt toimuvat liikumist vedelikus.
Browni liikumist on võimalik seletada molekulaarkineetilise teooria põhjal. Korrapäratult liikuvad vedeliku või gaasi molekulid põrkavad kokku tahkete osakestega ning muudavad nende kiirust ja suunda. Iga osake saab molekulidelt eri suundadest järjest lööke ja vastavalt muutub temale üleantav impulss pidevalt. Mida väiksemad on osakese mass ja mõõtmed, seda märgatavam on liikumine. Browni liikumise intensiivsus kasvab ka temperatuuri tõustes.
Difusiooni protsess tugineb pideva Browni liikumise olemasolule.
Eesti NSV haldusjaotus
''Siin on loetletud Eesti NSV tegevusaja jooksul aastail 1940–1991 toimunud haldus- ja administratiivpiirkondade muudatused ning antud nende muudatuste põhjuste lühikirjeldus
1940–1941
Aastatel 1940–1941, territoriaalseid muudatusi Eesti NSV halduspiirkondade jaotuses ei toimunud, säilisid Eesti Vabariigis kehtinud jaotus maakondadeks.
1944–1950
Maakonnad (1949):
Muudatused:
Uue jaotuse kohaselt jaotus Eesti NSV territoorium 13 maakonnaks ja 233 vallaks.
1950
26. september 1950 võttis Eesti NSV Ülemnõukogu Presiidium vastu seadluse, millega muudeti 1. oktoobrist 1950 endine halduskorraldus ning likvideeriti maakonnad ja vallad.
Eesti NSV territoorium jagati 39 maarajooniks. Külanõukogud muudeti rajooninõukogudele alluvateks esimese astme haldusüksusteks. Haldusjaotus kujunes järgmiseks: 5 vabariikliku alluvusega linna ning 39 maarajooni, mis koosnesid 27 rajoonilise alluvusega linnast, 22 alevist ja 641 külanõukogust.
5 linna:
39 rajooni:
Oblastiperiood (1952)
3. mail 1952 võttis Eesti NSV Ülemnõukogu Presiidium seadluse, mille kohaselt 10. maist 1952 muudeti endine halduskorraldus ja uue jaotuse kohaselt moodustati Eesti senise 39 rajooni asemel 3 oblastit. 1952. aastal nimetati ka Kuressaare rajoon ümber Kingissepa rajooniks.
1953
Oblastid Eesti NSV-s likvideeriti 27. aprillil 1953 ning uueks haldusjaotuseks kujunes:
5 vabariikliku alluvusega linna:
30 rajooni:
1957
Eesti NSV Ülemnõukogu Presiidiumi seadlusega likvideeriti 12. oktoobril 1957 Loksa rajoon ja Pärnu rajoon, ning moodustati linnapiirkonnad:
1959
Eesti NSV Ülemnõukogu Presiidiumi 24. jaanuari 1959 seadlusega likvideeriti 1. veebruarist 1959
1962
Eesti NSV Ülemnõukogu Presiidiumi seadlusega likvideeriti:
Moodustati Pärnu rajoon.
1964
Eesti NSV Ülemnõukogu Presiidiumi seadlusega moodustati 15.12.1964 Kohtla-Järve rajoon.
Eesti taasiseseisvumise protsessis, 1991. aasta 11. juulil võeti vastu Eesti Vabariigi Ülemnõukogu Presiidiumi seadlus kohaliku omavalitsuste terminite ja nimetuste korrastamise kohta, mille kohaselt kehtestati ametlikuks kasutamiseks, Eesti Vabariigi maakondade nimetused
Stade de Genève
thumb|Stade de Genève avati 2003. aastal Stade de Genève on Šveitsis Genfi kantonis Lancy vallas asuv jalgpallistaadion. 2003. aastal avatud spordirajatis mahutab 30 084 pealtvaatajat.
Tegemist on jalgpalliklubi Servette FC kodustaadioniga.
Jalgpalli 2008. aasta Euroopa meistrivõistlustel peetakse seal kolm alagrupikohtumist.
Kevin Young
pisi|Kevin Young (2012) Kevin Curtis Young (sündinud 16. septembril 1966 Los Angeleses) on USA endine kergejõustiklane (400 m tõkkejooksja). Olümpiavõitja (1992), maailmameister (1993) ja kehtiva maailmarekordi 46,78 valdaja.
Olümpiamängudel
1992 olümpiavõitja 46,78
Maailmameistrivõistlustel
1993 maailmameister 47,18
Isiklikku
Kevin Young on 193 cm pikk ja kaalub 81 kg.
México
pisi|Kulgevideo México väljakust Plaza de la Constitución 2023. aastal México [m'ehhiko] ehk Ciudad de México ('México linn') on Mehhiko pealinn.
Nimi
Inglise keeles tarvitatakse nime Mexico City [meksiko siti], et teha vahet pealinna nimel ja riigi nimel (Mexico). Erinevalt inglise keelest ei ole eesti keeles sellist eristamisvajadust: riigi nimi on Mehhiko, pealinna nimi México.
Nimest Ciudad de México on tuletatud lühend CDMX, mida kasutatakse laialdselt linnale viitamiseks.
Linna slogan'ina kasutatakse lauset la Ciudad de la Esperanza ehk "lootuse linn".
Asukoht ja elanikkond
México asub mägedevahelises nõos Mehhiko kiltmaal, 2240 meetri kõrgusel üle merepinna.
Elanike arv oli 2004. aasta seisuga 8,6 miljonit ja see kasvab. 2010. aasta seisuga oli elanike arv 8,85 miljonit. Terves México linnastus elas aga 2010. aasta seisuga 21,2 miljonit inimest.
Ajalugu
Linn on iseseisva Mehhiko pealinn aastast 1821.
Vaatamisväärsused
México ajalooline linnasüda ja Xochimilco linnaosa kanalid on arvatud UNESCO maailmapärandi nimistusse.
Vaatamisväärsuste sekka kuuluvad näiteks Palacio de Bellas Artes, Chapultepeci loss, Torre Latinoamericana ja Mehhiko revolutsiooni mälestusmärk.
Linnas asub kokku 128 muuseumi, millest tähelepanuväärsemad on riiklik antropoloogiamuuseum ja Soumaya muuseum.
Tonomeeter
pisi Tonomeeter on aparaat silma siserõhu mõõtmiseks. Enamik tonomeetreid mõõdab rõhku elavhõbedasamba millimeetrites (mmHg).
Ajalugu
Silmarõhku hakati rutiinselt kontrollima 19. sajandil. Friedrich Wilhelm Ernst Albrecht von Gräfe (1828–1870) leiutas esimese silmarõhu mõõtmise instrumendi 1865. aastal.
Ripplagi
pisi|Tüüpiline ripplagi valgustuse, kõlari katte ja suitsuanduriga Ripplagi on sekundaarne lagi, mis on riputatud peamise lae alla. Ripplagesid kasutatakse eelkõige kahjustuste, torude ja juhtmete varjamiseks.
Üldist
Algselt tehti ripplagesid põhiliselt valgetest plaatidest, kuid uuendusega kaasnes terve hulk mitmesuguseid valikuid suurustes, värvides, materjalides, kujundites, mustrites ja tekstuuris. Arhitektuuriakustika jaoks kasutatavatel ripplagedel on aastate jooksul märkimisväärselt paranenud heli neeldumine. See on saavutatud isolatsiooni (sound batts e SABS) lisamisel paneeli ette, mis hoiab ümbritsevaid ruume vaiksena. Sisekeskkonna kvaliteeti mõjutavad ventilatsioon, lenduvate orgaaniliste ühendite heitkogused, valgustus, termilise süsteemi kontroll, soojustamine, päevavalguse kasutamine loomulikuks valgustuseks ja akustika.
Eelised
Ripplae eelis on kergesti eemaldatavad laepaneelid, mis võimaldavad kiiret juurdepääsu ja lihtsustavad oluliselt parandusi või ümberehitust. Vanemates majades, mida on aja jooksul mitu korda renoveeritud, ei ole sugugi haruldane, et ripplagi on paigaldatud ühe renoveerimisega ning teisega eemaldatud. Ripplae paigaldamine ei ole kulukas ning pikendab aega suurte renoveerimiste vahel.
Puudused
Üks puudus on madalam lagi. Ripplaed peidavad üldiselt palju funktsionaalseid ja strukturaalseid hooneelemente ning loovad esteetilise paradigma, mis taunib funktsionaalsete süsteemide kasutamist.
Letzigrund
pisi|Uuendatud Letzigrund avati 2007. aastal Letzigrund on Šveitsis Zürichis asuv jalgpalli- ja kergejõustikustaadion. Nüüdisaegne staadion valmis 2007. aastal, vahetades välja 1925. aastal ehitatud esialgse spordirajatise
Jalgpalli 2008. aasta Euroopa meistrivõistlustel toimus seal kolm alagrupikohtumist.
Seal toimusid 2014. aasta Euroopa meistrivõistlused kergejõustikus.
Peridotiit
Peridotiit on ultraaluseline süvakivim.
Peridotiidi peamised koostisosad on oliviin ning pürokseen. Kui eeldada, et peridotiit koosneb vaid pürokseenist ja oliviinist, peab viimase sisaldus olema vähemalt 40% kivimi koostisest. Väiksema oliviini sisaldusega ultramafiidiline süvakivim on pürokseniit. Ülejäänud koostismineraalidest on tavalisemad vilgud, granaadid, spinell, amfiboolid jne.
Termin "peridotiit" hõlmab mitmeid kitsamalt defineeritud kivimeid. Näiteks verliit, hartsburgiit, duniit ning lertsoliit kuuluvad peridotiitide hulka.
Värvuselt on peridotiit must või rohekas. Peridotiidi värviindeks on üle 90.
Peridotiidid on tüüpilised vahevöö kivimid, seetõttu leidub neid maapinnal suhteliselt harva. Maapinnal võivad nad esineda ksenoliitidena basaltses laavas.
Hüdrotermaalsete lahuste mõjul muutub peridotiit serpentiniidiks.
Šveitsi frank
thumb|Viiskümmend franki thumb|Sada franki Šveitsi frank (saksa keeles Schweizer Franken, itaalia keeles franco svizzero, prantsuse keeles franc suisse) on Šveitsi rahaühik. Selle valuutakood on CHF.
Pangatähed
Ringluses on 6 erinevat nominaali:
Tuhandefrangine on kõige suurema reaalväärtusega pangatäht Euroopas (umbes 825 eurot).
Mündid
Ringluses on 7 mündinominaali:
Larry King
Larry King (sünninimi Lawrence Harvey Zeiger; 19. november 1933 New York – 23. jaanuar 2021 Los Angeles) oli USA tele- ja raadioajakirjanik.
Aastatel 1985–2010 juhtis ta CNN-is iga päev eetris olnud intervjuusaadet "Larry King Live".
Larry vanemad olid Jennie ja Eddie Zeiger. Nad olid juudid, kes olid Valgevenest emigreerunud New Yorki. Nad pidasid grillibaari. 1932. aastal sündis poeg Irwin, kes suri kuueaastaselt pimesoolepõletikku. Larry teine vend oli Marty. thumb|vasakul|Intervjuu [[Vladimir Putiniga]]
Larry käis kohalikes koolides. Pärast Lafayette'i keskkooli lõpetamist tegi ta lihttöid. 22-aastaselt kolis ta Brooklynist Miamisse, et leida tööd raadios.
Glaukoom
Glaukoom (ka rohekae ja roheline kae; ladina keeles glaucoma) on silmahaiguste rühm, mille iseloomulikeks tunnusteks on okulaarne hüpertensioon koos nägemisnärvi kahjustusega. Rõhu tõus võib viia nägemisnärvi kahjustuse ja pimedaks jäämiseni. Glaukoome esineb nii loomadel kui ka inimestel.
Glaukoomid võivad lisaks okulaarsele hüpertensioonile ja nägemisnärvi kahjustusele olla ka kaasasündinud või tekkida soonkesta põletiku või silma vigastuse järel.
Rahvasuus levinud arvamus rohelise kile kasvamisest silmale on väär.
Klassifikatsioon
Rahvusvahelises haiguste klassifikatsioonis liigitatakse glaukoomid järgmisteks vormideks:
Schlemmi kanal ja okulaarne hüpertensioon
Silmasisene rõhk võib tõusta ka vesineste ringlushäire tõttu. Kui Schlemmi kanal ummistub või muutub põletikuliseks, võib tulemuseks olla kõrgenenud silmasiserõhk. Okulaarne hüpertensioon koos nägemisnärvi kahjustusega võib glaukoomi põhjustada.
Rava-Ruska
Rava-Ruska (ukraina Рава-Руська, poola Rawa Ruska, vene Рава-Русская) on linn Ukrainas Lvivi oblastis Lvivi rajoonis. Rava-Ruska kesklinn asub Poola piirist vähem kui 5 km kaugusel, Lvivist umbes 52 km põhjaloodes.
Rava-Ruska on raudteesõlm.
Asulat on esmamainitud 1455. aastal. Rava-Ruska sai Magdeburgi linnaõigused 1622. aastal. Poola esimese jagamise tagajärjel läks linn 1772. aastal Austria keisririigi võimu alla. Aastatel 1919–1939 oli linn Poola koosseisus. Saksa väed hõivasid linna 14. septembril 1939. Vastavalt Molotovi-Ribbentropi pakti salajastele lisaprotokollidele anti linn sama kuu lõpus üle Nõukogude Liidule.
Türgi liir
pisi|1-liirine münt Uus Türgi liir (türgi keeles türk lirası) on Türgi rahaühik. Selle valuutakood on TRY. 1 liir = 100 kuruş'it.
Rahavahetus 2005
Aastal 2005 vahetati Türgi vanad liirid kursiga 1 : 1 000 000 ümber uueks Türgi liiriks. Kasutusele tulid mündid nimiväärtusega 1, 5, 10, 25 ja 50 kuruşit ning 1 liir. Paberraha esines nimiväärtustes 1, 5, 10, 20, 50 ja 100 liiri.
Valuutavahetus 2009
Aastal 2009 vahetati uued Türgi liirid Türgi liiriks kursiga 1 : 1. Müntide nimiväärtused jäid samaks, kuid nende disaini muudeti. Paberrahadest loobuti üheliirisest ja lisati 200-liirine. Ka nende disain muutus.
Türk lirası
Katarakt
thumb Katarakt ehk läätsekae (vanem nimetus hallkae) on enamasti vanemas eas esinev silmaläätse hägustumine, mille tulemusel nägemine muutub järk-järgult tuhmimaks, kuni lõpuks kaob täielikult.
Aasid
"Noorema Edda" järgi elavad kaksteist aasi jumalate asupaigas Asgardis. Nad valitsevad maailma ja inimeste üle, kuid neid piirab saatus, mida täiel määral teavad üksnes nornid. Neile omistatakse tugevust, võimu ja jõudu. Nad on üsnagi inimesetaolised, nende igapäevaelu on maine. Nad on surelikud nagu inimesedki. Ainult Iduni õunad hoiavad neid noorena, kuni peaaegu kõik neist tapetakse Ragnarökis.
Aaside sugu koosneb sõjakatest jumalustest, sellal kui vaanid on pigem viljakusjumalad.